Cristóbal
Store norske leksikon,Geografi,Verdens geografi,Nord- og Mellom-Amerika,Panamas geografi
Cristóbal er en havn i Panama ved Det karibiske hav, nær Panamakanalens nordlige innløp. Tidligere var Cristóbal en viktig havneby i Kanalsonen; i dag regnes stedet som en forstad til byen Colón.
Cristóbal ble grunnlagt i 1914 som forsyningshavn under byggingen av Panamakanalen. Lenge var byen en av de viktigste havnebyene i Det karibiske hav, med moderne dokkanlegg og molo. Til 1979 var Cristóbal under amerikansk jurisdiksjon som en del av Kanalsonen. I dag er Cristóbal, som Colón for øvrig, preget av fattigdom og kriminalitet. Les mer i Store norske leksikon Panamas geografi Panamas historie